ai4bharat/Pralekha huggingface dataset:
প্রধানমন্ত্রীরদপ্তর
দৃষ্টিহীনদের উপযোগী মুদ্রার নতুন সিরিজ প্রকাশ করলেন প্রধানমন্ত্রী
নয়াদিল্লি, ৭ মার্চ, ২০১৯
প্রধানমন্ত্রী শ্রী নরেন্দ্র মোদী আজ  নতুন দিল্লির ৭ লোককল্যাণ মার্গে এক অনুষ্ঠানে দৃষ্টিহীনদের উপযোগী মুদ্রার নতুন সিরিজ প্রকাশ করেছেন। নতুন সিরিজের অঙ্গ হিসেবে যে মুদ্রাগুলি আজ প্রকাশ করা হয়েছে, সেগুলি হল – ১ টাকা, ২ টাকা, ৫ টাকা, ১০ টাকা ও ২০ টাকার মুদ্রা।
এই অনুষ্ঠানে দৃষ্টিহীন শিশুদের বিশেষ আমন্ত্রণ জানানো হয়েছিল। দৃষ্টিহীন শিশুদের আপ্যায়ন করে প্রধানমন্ত্রী সন্তোষ প্রকাশ করেন এবং এদের সঙ্গে মতবিনিময়ের সুযোগ পাওয়ায় তাদের ধন্যবাদ দেন।
নতুন সিরিজের এই মুদ্রাগুলি প্রকাশ করে প্রধানমন্ত্রী বলেন যে, কেন্দ্রীয় সরকার লাইনের শেষ প্রান্তে দাঁড়িয়ে থাকা মানুষের কাছে পৌঁছনোর লক্ষ্যে কাজ করে চলেছে। এই লক্ষ্যকে সামনে রেখেই এবং দৃষ্টিহীনদের বিষয়টিতে গুরুত্ব দিয়ে আজ নতুন সিরিজের এই মুদ্রাগুলি প্রকাশ করা হয়েছে।
প্রধানমন্ত্রী বলেন, পৃথক বৈশিষ্ট্যসম্পন্ন বিভিন্ন অর্থ মূল্যের নতুন এই মুদ্রাগুলি দৃষ্টিহীনদের বিশেষভাবে উপকারে আসবে। দৃষ্টিহীন মানুষেরা এই মুদ্রাগুলির ফলে উপকৃত হবেন এবং তাঁদের মধ্যে আত্মবিশ্বাস বাড়বে।
দিব্যাঙ্গদের কল্যাণে কেন্দ্রীয় সরকারের বিভিন্ন উদ্যোগের কথা উল্লেখ করে শ্রী মোদী বলেন যে, গৃহীত প্রতিটি প্রয়াসকে দিব্যাঙ্গ-বান্ধব করে তুলতে সরকার যথেষ্ট সংবেদনশীল।
শ্রী মোদী এই মুদ্রাগুলির নকশা রচনার জন্য জাতীয় নকশা প্রণয়ন প্রতিষ্ঠান, সিকিউরিটি প্রিন্টিং অ্যান্ড মিন্টিং কর্পোরেশন অফ ইন্ডিয়া লিমিটেড এবং অর্থ মন্ত্রককে ধন্যবাদ দেন।
দৃষ্টিহীন শিশুদের সঙ্গে আলাপচারিতায় প্রধানমন্ত্রী তাদের ধন্যবাদ দিয়ে বলেন, বিশেষভাবে সক্ষম মানুষের স্বার্থের কথা ভেবেই নতুন সিরিজের এই মুদ্রাগুলি চালু করা হচ্ছে। নতুন এই মুদ্রাগুলি বাজারে আসার ফলে তাদের দৈনন্দিন জীবনযাপন আরও সহজ হবে।
দৃষ্টিহীন মানুষরা যাতে সহজেই নতুন সিরিজের এই মুদ্রাগুলি ব্যবহার করতে পারে, তার জন্য একাধিক বিশেষ বৈশিষ্ট্যসম্পন্ন দিক এতে সামিল করা হয়েছে। নতুন এই মুদ্রাগুলির আকার ও ওজন বাড়ানো হয়েছে। ২০ টাকার মুদ্রাটিতে কোন খাঁজ ছাড়াই ১২টি পল থাকবে। বাকি মুদ্রাগুলি গোলাকার আকৃতির।
এই উপলক্ষে কেন্দ্রীয় অর্থমন্ত্রী শ্রী অরুণ জেটলি, বিভাগীয় প্রতিমন্ত্রী শ্রী পন রাধাকৃষ্ণন প্রমুখ উপস্থিত ছিলেন।
CG/BD/DM
(Visitor Counter : 128
স্বাস্থ্যওপরিবারকল্যাণমন্ত্রক
ভারতে এ পর্যন্ত ৪০ কোটি ৬৪ লক্ষের বেশি টিকাকরণ করা হয়েছে
সুস্থতার হার বেড়ে হয়েছে ৯৭.৩২ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৮ লক্ষ ১৬৪ হাজার
ভারতে সুস্পষ্টভাবে আক্রান্তের সংখ্যা  মোট আক্রান্তের ১.৩৫ শতাংশ
দৈনিক আক্রান্তের হার  বিগত ২৮ দিন ধরে যা ৩ শতাংশের নিচে
নতুন দিল্লি, ১৯ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে আজ সামগ্রিকভাবে ৪০ কোটি ৬৪ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৪০ কোটি ৬৪ লক্ষ ৮১ হাজার ৪৯৩ জনকে টিকা প্রদান করা হয়েছে।
গত ২৪ ঘন্টায় ১৩ লক্ষ ৬৩ হাজার ১২৩ জনকে টিকা দেওয়া হয়েছে।
ভারতে এ পর্যন্ত ১ কোটি ০২ লক্ষ ৬৯ হাজার ৯২২ জন স্বাস্থ্যকর্মী প্রথম ডোজ এবং ৭৫ লক্ষ ৫২ হাজার ২৭০ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৭ লক্ষ ৯৫ হাজার ১২৫ জন কর্মী প্রথম ডোজ এবং ১ কোটি ০৩ লক্ষ ৬৬ হাজার ২৬৮ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১২ কোটি ৫০ লক্ষ ৮০ হাজার ৪৮৮ জন প্রথম ডোজ এবং ৪৯ লক্ষ ০৭ হাজার ৭৮২ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৯ কোটি ৭৬ লক্ষ ৪৩ হাজার ৭৬৮ জন প্রথম ডোজ এবং ২ কোটি ৯৩ লক্ষ ৪৭ হাজার ০৯০ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৭ কোটি ২১ লক্ষ ৫৫ হাজার ১৩৩ জন প্রথম ডোজ এবং ৩ কোটি ১৩ লক্ষ ৬৩ হাজার ৬৪৭ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,০৩ লক্ষ, ০৮ হাজার ৪৫৬ জন সুস্থ হয়ে উঠেছেন। গত ২৪ ঘন্টায় ৩৮ হাজার ৬৬০ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৩২ শতাংশ। দেশে গত ২৪ ঘন্টায় ৩৮ হাজার ১৬৪ জন নতুন করে আক্রান্ত হয়েছেন। বিগত ২২ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪ লক্ষ ২১ হাজার ৬৬৫। বর্তমানে মোট আক্রান্তের চেয়ে যা ১.৩৫ শতাংশ।
গত ২৪ ঘন্টায় দেশে মোট ১৪,৬৩,৫৯৩ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৪ কোটি ৫৪ লক্ষ ২২ হাজার ২৫৬ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.০৮ শতাংশ। দৈনিক ভিত্তিতে এই হার আজ ২.৬১ শতাংশ। দৈনিক ভিত্তিতে আক্রান্তের হার লাগাতার ২৮ দিন ধরে ৩ শতাংশের নিচে রয়েছে। এছাড়া ৪২ দিন ধরে এই হার ৫ শতাংশের নিচে রয়েছে।
CG/ SB
(Visitor Counter : 134
ভারতের প্রতিযোগিতা কমিশন
আদানি গ্রিন এনার্জি টেন লিমিটেডের সৌরবিদ্যুৎ উৎপাদন সামগ্রী সংগ্রহের জন্য আদানি গ্রিন এনার্জি টোয়েন্টি-থ্রি লিমিটেডের প্রস্তাব সিসিআই অনুমোদন করেছে
নয়াদিল্লি, ১৪ অক্টোবর, ২০২০
কম্পিটিশন কমিশন অফ ইন্ডিয়া  ২০০২-এর প্রতিযোগিতা আইনের ৩১ ধারার আওতায় আদানি গ্রিন এনার্জি টেন লিমিটেডের সৌরবিদ্যুৎ উৎপাদন সংক্রান্ত সাজ-সরঞ্জামগুলি অধিগ্রহণের একটি প্রস্তাব অনুমোদন করেছে। সৌরবিদ্যুৎ উৎপাদন সংক্রান্ত এই সমস্ত সাজ-সরঞ্জামগুলি আদানি গ্রিন এনার্জি টোয়েন্টি-থ্রি লিমিটেড অধিগ্রহণ করবে।
যৌথ উদ্যোগে গঠিত আদানি গ্রিন এনার্জি টোয়েন্টি-থ্রি লিমিটেড যৌথভাবে পরিচালনা করে থাকে টোটাল সোলার সিঙ্গাপুর প্রাইভেট লিমিটেড এবং আদানি গ্রিন এনার্জি লিমিটেড। আদানি গ্রিন এনার্জি টোয়েন্টি-থ্রি লিমিটেড ভারতে সৌরবিদ্যুৎ উৎপাদনের ব্যবসার সঙ্গে যুক্ত রয়েছে।
আদানি গ্রিন এনার্জি টেন লিমিটেডের সৌরবিদ্যুৎ উৎপাদন সংক্রান্ত যে সমস্ত সরঞ্জাম অধিগ্রহণের প্রস্তাব করা হয়েছে তার মধ্যে রয়েছে একাধিক সংস্থার সামগ্রী যে সংস্থাগুলি সম্মিলিতভাবে আদানি গ্রিন এনার্জি টেন লিমিটেড সংস্থার সঙ্গে একত্রিত হয়ে সৌরবিদ্যুৎ উৎপাদন করত। আদানি গ্রিন এনার্জি টেন লিমিটেডের সঙ্গে যুক্ত সংস্থাগুলির মধ্যে রয়েছে তামিলনাড়ু উর্জা প্রাইভেট লিমিটেড; এসেল উর্জা প্রাইভেট লিমিটেড; পিএন রিনিউয়েবল এনার্জি লিমিটেড; পিএন ক্লিন এনার্জি লিমিটেড প্রভৃতি। আদানি গ্রিন এনার্জি টেন লিমিটেড এই সমস্ত সংস্থাগুলির হোল্ডিং কোম্পানির মূল সংস্থা হিসেবে কাজ করত।
আদানি গ্রিন এনার্জি টেন লিমিটেডের সঙ্গে যুক্ত এই সংস্থাগুলি ভারতে সৌরবিদ্যুৎ উৎপাদনের ব্যবসার কাজে সক্রিয়ভাবে যুক্ত রয়েছে।
এ সংক্রান্ত সিসিআই-এর বিস্তারিত একটি নির্দেশাবলী শীঘ্রই জারি করা হবে।
CG/BD/DM
(Visitor Counter : 58
রাষ্ট্রপতিরসচিবালয়
রাষ্ট্রপতি ভবনে ১৯টি কেন্দ্রীয় শিক্ষা গবেষণা সংস্হার অধিকর্তা, উপাচার্য এবং প্রধানদের নিয়ে একদিনের বৈঠক অনুষ্ঠিত হয়েছে
নয়াদিল্লি, ১৩ জুলাই, ২০১৮
গত ১৩ই জুলাই রাষ্ট্রপতি ভবনে ১৯টি কেন্দ্রীয় শিক্ষা গবেষণা সংস্হার অধিকর্তা, উপাচার্য এবং প্রধানদের নিয়ে একদিনের বৈঠক অনুষ্ঠিত হয়। রাষ্ট্রপতি শ্রী রামনাথ কোবিন্দ ১৪৬টি কেন্দ্রীয় বিশ্ববিদ্যালয় এবং উচ্চশিক্ষা প্রতিষ্ঠানের পরিদর্শক হিসাবে এইসব সংস্হার প্রধানদের যে নিয়মিত আলাপ-আলোচনা করে থাকেন, তারই অঙ্গ হিসাবে এই বৈঠকের আয়োজন করা হয়।
কলকাতার ন্যাশনাল ইন্সটিটিউট অফ্ ফার্মাসিউটিক্যাল এডুকেশন অ্যান্ড রিসার্চ সহ দেশের শীর্ষস্হানীয় কেন্দ্রীয় উচ্চশিক্ষা প্রতিষ্ঠানের প্রধানরা এই বৈঠকে উপস্হিত ছিলেন। অনুষ্ঠানে রাষ্ট্রপতি শ্রী রামনাথ কোবিন্দ বলেন, এইসব প্রতিষ্ঠানের এক সমৃদ্ধ ইতিহাস রয়েছে। ভারত যখন দারিদ্র নির্মূল করে একটি মধ্য আয়ের রাষ্ট্র হিসাবে নিজেকে গড়ে তোলার লক্ষ্য নিয়েছে, সেইসময় এইসব প্রতিষ্ঠানগুলি এই ধরনের সামাজিক ও অর্থনৈতিক লক্ষ্য অর্জনে অত্যন্ত গুরুত্বপূর্ণ ভূমিকা নিতে পারে।
রাষ্ট্রপতি এইসব প্রতিষ্ঠানগুলিকে নিজেদের মধ্যে সহযোগিতার ভিত্তিতে এগিয়ে যাওয়ার আহ্বান জানান। তিনি দেশ ও বিদেশের অন্যান্য বিশ্ববিদ্যালয়ের সঙ্গে অংশিদারিত্ব গড়ে তোলার জন্য এইসব প্রতিষ্ঠানগুলিকে পরামর্শ দেন।
CG/PB/NS/…
(Visitor Counter : 50
প্রধানমন্ত্রীরদপ্তর
প্রধানমন্ত্রী জনগণকে পর্যটনের সময় সীমা দর্শনে নাদাবেট সহ অন্য সীমান্ত এলাকা ঘুরে দেখার আহ্বান জানিয়েছেন
নয়াদিল্লি, ০৫ নভেম্বর, ২০২২
প্রধানমন্ত্রী শ্রী নরেন্দ্র মোদী জনগণকে পর্যটনের সময় সীমা দর্শনে নাদাবেট সহ অন্য সীমান্ত এলাকা ঘুরে দেখার আহ্বান জানিয়েছেন।
পর্যটন, সংস্কৃতি ও উত্তর পূর্বাঞ্চলের উন্নয়ন বিষয়ক মন্ত্রী জি কিষাণ রেড্ডির ট্যুইটের জাবাবে প্রধানমন্ত্রী বলেন;
“সীমা দর্শন প্রকল্প পর্যটন ক্ষেত্রে এক নতুন দিক যুক্ত করেছে। এটি সীমান্তে যাঁরা বসবাস করেন তাঁদের সহনশীলতাকে ধন্যবাদ জানানোর সুযোগ দেয়।
আমি আপনাদের সকলকে নাদাবেট সহ অন্য সীমান্ত এলাকা ঘুরে দেখার আহ্বান জানাই...”
PG/PM/ NS
(
স্বাস্থ্যওপরিবারকল্যাণমন্ত্রক
সকলের জন্য স্বাস্হ্য পরিষেবা পৌঁছে দেওয়ার লক্ষ্যে আয়ুষ্মান ভারত প্রকল্প গুরুত্বপূর্ণ ভূমিকা পালন করবে : ডঃ হর্ষ বর্ধন
নয়াদিল্লি, ২৪ সেপ্টেম্বর, ২০১৯
সকলের জন্য স্বাস্হ্য পরিষেবা পৌঁছে দিতে কেন্দ্রীয় সরকার বদ্ধপরিকর। এই লক্ষ্যপূরণে আয়ুষ্মান ভারত প্রকল্প গুরুত্বপূর্ণ ভূমিকা পালন করছে। আয়ুষ্মান ভারত- প্রধানমন্ত্রী জন আরোগ্য যোজনা প্রকল্পের সাফল্যের সঙ্গে এক বছর পূর্তি উপলক্ষ্যে সোমবার নতুন দিল্লীতে বিদেশী প্রতিনিধি ক্লাবে  সাংবাদিকদের সঙ্গে আলাপচারিতায় একথা জানান কেন্দ্রীয় স্বাস্হ্য ও পরিবার কল্যাণ মন্ত্রী ডঃ হর্ষ বর্ধন। তিনি বলেন, এই আয়ুষ্মান ভারত প্রকল্প স্বাস্হ্য পরিষেবায় বৈষম্য দূর করে অসহায় দুস্হ মানুষদের জন্য স্বাস্হ্য ক্ষেত্রে খরচ অনেকটাই কমিয়ে দেবে, একইসঙ্গে সরকারি এবং বেসরকারি ক্ষেত্রে সম পরিমাণে স্বাস্হ্য পরিষেবা প্রদান সম্ভব হবে। কেন্দ্রীয় মন্ত্রী বলেন, এক বছরের মধ্যেই দেশে ২১ হাজারেরও বেশি স্বাস্হ্য ও শুশ্রুসাকেন্দ্র গড়ে উঠেছে। ইতিমধ্যেই দেশে ৪৭ লক্ষ মানুষকে প্রধানমন্ত্রী জন আরোগ্য যোজনার আওতায় স্বাস্হ্য পরিষেবা দেওয়া হচ্ছে। তিনি আরও বলেন, দেশের গরিব, অসহায় মানুষদের কাছে আয়ুষ্মান ভারত প্রকল্পের সুবিধা পৌঁছে দেওয়ার জন্য প্রধানমন্ত্রী নরেন্দ্র মোদী সবসময় জোর দিয়েছেন। তিনি বলেন, আয়ুষ্মান ভারত প্রকল্প স্বাস্হ্য ক্ষেত্রে আমূল পরিবর্তন নিয়ে এসেছে। এই প্রকল্প মাধ্যমে গরিবদের উন্নতমানের স্বাস্হ্য পরিষেবা পৌঁছে দেওয়া সম্ভব হচ্ছে বলেও তিনি জানান। এতে দেশের মধ্যবিত্ত মানুষের স্বাস্হ্য ক্ষেত্রে খরচ অনেকটাই লাঘব হয়েছে এবং স্হায়ী উন্নয়নের লক্ষ্যেও এগিয়ে যাওয়া সম্ভব হচ্ছে।
CG/SS/NS
(Visitor Counter : 61
বিজ্ঞানওপ্রযুক্তিমন্ত্রক
অক্সিজেনের উৎপাদন বাড়াতে সিএসআইআর – সিএমইআরআই উদ্ভাবিত অক্সিজেন সমৃদ্ধকরণ ইউনিটের প্রযুক্তি হস্তান্তর করেছে
নতুন দিল্লি, ২৯শে এপ্রিল, ২০২১
দুর্গাপুর ভিত্তিক সিএসআইআর – সিএমইআরআই উদ্ভাবিত অক্সিজেন সমৃদ্ধকরণ ইউনিটের প্রযুক্তি আজ ভার্চুয়ালী দুটি সংস্থাকে হস্তান্তর করা হয়েছে। সংস্থার নির্দেশক অধ্যাপক  হরিশ হিরানী, রাজকোটের মেসার্স জ্যোতি সিএনসি অটোমেশন লিমিটেড এবং গুরুগ্রামের মেসার্স গ্রিড ইঞ্জিনিয়ার্স প্রাইভেট লিমিটেডকে এই প্রযুক্তি হস্তান্তর করেছে। অধ্যাপক হিরানী জানান, কোভিড – ১৯ মহামারীর প্রেক্ষিতে অক্সিজেন বন্টনের জন্য নতুন কৌশল নেওয়া প্রয়োজন। স্বাভাবিক অবস্থায় একজন মানুষের ৫ – ২০ এলপিএম বাতাস প্রয়োজন হয়। যেখানে যথাযথ পরিমাণে অক্সিজেন থাকে। সিএসআইআর – সিএমইআরআই –এর উদ্ভাবিত প্রযুক্তিটি ঘরের মধ্যেই অক্সিজেনের যোগান বাড়াতে পারে। এক্ষেত্রে বাইরে থেকে অক্সিজেনের ভারি সিলিন্ডার বহন করে নিয়ে আসার প্রয়োজন নেই। এর ফলে রোগী দ্রুত সুস্থ হয়ে উঠবেন। সিএসআইআর – সিএমইআরআই, এই প্রযুক্তির মাধ্যমে উৎপাদন, বাজারজাতকরণ এবং পরিষেবা দেবার লাইসেন্স চারটি সংস্থাকে দিয়েছে। অধ্যাপক হিরানী আশাবাদী মে মাসের দ্বিতীয় সপ্তাহেই চারটি সংস্থা অক্সিজেন উৎপাদন করতে পারবে।
মেসার্স গ্রিড ইঞ্জিনিয়ার্স প্রাইভেট লিমিটেডের ম্যানেজিং ডিরেক্টর বর্তমান পরিস্থিতিতে সিএমইআরআই এর উদ্ভাবনের প্রশংসা করেছেন। এই প্রযুক্তি ব্যবহারের জন্য চীন অথবা মার্কিন যুক্তরাষ্ট্র থেকে যে কম্প্রেসর আনতে হয়, সেটি আমদানীর ক্ষেত্রে উদ্ভুত সমস্যা দ্রুত মিটিয়ে ফেলা সম্ভব হবে আশা করা যায়। গ্রিড ইঞ্জিনিয়ার্সের তরফ থেকে জানানো হয়েছে, তারা ২৫ – ৫০ টি যন্ত্র প্রতিদিন নির্মাণ করতে পারবেন। এই যন্ত্রটি যাতে দেখতে সুন্দর হয় এবং ডিজিটাল পদ্ধতিতে পরিচালনা করা যায়, তার জন্য বিশেষ উদ্যোগ নেওয়া হবে। এর ফলে বাজারে এর বাণিজ্যিক চাহিদা যেমন বাড়বে, একইভাবে সমাজেরও সুবিধা হবে।
মেসার্স জ্যোতি সিএনসি অটোমেশন লিমিটেডের তরফ থেকে জানানো হয়েছে, যে এই প্রযুক্তি হাতে আসার পর তারা এক সপ্তাহের মধ্যে এর প্রোটোটাইপ তৈরি করতে পারবেন। যেহেতু এই সংস্থাটি নিজেরাই কম্প্রেসার তৈরি করে, তাই তাদের উৎপাদনও আরো বাড়বে। এই সংস্থার তরফ থেকে জানানো হয়েছে, তারা দৈনিক ১০০০টি যন্ত্র নির্মাণ করতে পারবেন। দাম কম রাখা, সহজেই যাতে বহন করা যায় এবং দেখতে সুন্দর হয় – সব দিক বিবেচনা করে জ্যোতি সিএনসি, ধাতব পাতের পরিবর্তে প্লাস্টিক ব্যবহার করবে।
SC/CB/SFS
(Visitor Counter : 204
প্রধানমন্ত্রীরদপ্তর
প্রধানমন্ত্রী প্যারালিম্পিকস গেমসে হাই জাম্পে ব্রোঞ্জ পদকজয়ী শরদ কুমারকে অভিনন্দন জানিয়েছেন
নতুন দিল্লি, ৩১ আগস্ট, ২০২১
প্রধানমন্ত্রী শ্রী নরেন্দ্র মোদী টোকিওতে অনুষ্ঠিত পারালিম্পিক গেমসে হাই জাম্পে ব্রোঞ্জ পদক জয়ী শরদ কুমারকে অভিনন্দন জানিয়েছেন।
এক টুইট বার্তায় প্রধানমন্ত্রী বলেছেন, " অপরাজেয় শরদ কুমার ব্রোঞ্জ পদক জিতে প্রতিটি ভারতের মুখে হাসি এনে দিয়েছে। তাঁর জীবনযাত্রা অনেককেই অনুপ্রাণিত করবে। তাঁকে অভিনন্দন।
CG/ SB
(
মন্ত্রিসভারঅর্থনৈতিকবিষয়সংক্রান্তকমিটি
মৎস্য ক্ষেত্রের পরিকাঠামো উন্নয়নে তহবিল গঠনে অনুমোদন
নয়াদিল্লি, ২৪ অক্টোবর,২০১৮
প্রধানমন্ত্রী নরেন্দ্র মোদীর পৌরহিত্যে কেন্দ্রীয় অর্থনৈতিক বিষয়ক ক্যাবিনেট কমিটির বৈঠকে মৎস্য ক্ষেত্রের পরিকাঠামো উন্নয়ন তহবিল গঠনের অনুমোদন দেওয়া হয়েছে। এই তহবিল হবে আনুমানিক ৭ হাজার ৫২২ কোটি টাকার। এর মধ্যে ৫ হাজার ২৬৬ কোটি ৪০ লক্ষ টাকা নোডাল লোনিং এনটাইটিজ দেবে। ১ হাজার ৩১৬ কোটি ৬ লক্ষ টাকা দেবে উপভোক্তারা এবং ৯৩৯ কোটি ৪৮ লক্ষ টাকা দেবে ভারত সরকার। নাবার্ড এবং এনসিডিসি সহ অন্যান্য ব্যাঙ্কগুলি এই নোডাল লোনিং এনটাইটিজ-এর অন্তর্ভুক্ত হবে।
এই তহবিল থেকে সামুদ্রিক ও মিষ্টি জলের মৎস্যজীবীদের পরিকাঠামো উন্নয়ন করা হবে।
২০২০ সালের মধ্যে নীল বিপ্লবের আওতায় মৎস্যচাষের পরিমাণ বাড়িয়ে ১৫ লক্ষ টন করার লক্ষ্যমাত্রা নেওয়া হয়েছে। ৯ লক্ষ ৪০ হাজার মৎস্যজীবীদের জন্য কর্মসংস্থানের সুযোগ তৈরি করা হবে। মৎস্য ক্ষেত্রের পরিকাঠামো উন্নয়নে বেসরকারি বিনিয়োগ আকর্ষণ ও নতুন কারিগরি ব্যবহার।
এই তহবিল থেকে সমবায়, উদ্যোগপতি বা ব্যক্তিগতভাবেও ঋণ নেওয়া যাবে। ৫ বছরের জন্য এটি কার্যকর হবে। ঋণ ফেরৎ দেওয়ার ক্ষেত্রে ঊর্ধ্বসীমা ধার্য করা হয়েছে ১২ বছর।
CG/PM/SB…
(Visitor Counter : 105
মন্ত্রিসভারঅর্থনৈতিকবিষয়সংক্রান্তকমিটি
গুয়াহাটি, লক্ষ্ণৌ এবং চেন্নাই বিমানবন্দরের পরিকাঠামোগত উন্নয়নও প্রসারের কাজে অনুমোদন কেন্দ্রীয় মন্ত্রিসভার
নয়াদিল্লি, ২ মে, ২০১৮
উত্তর-পূর্বাঞ্চলের গুয়াহাটি সহ দেশের আরও দুটি বিমানবন্দরের পরিকাঠামো উন্নয়ন ও প্রসারের এক প্রস্তাবে আজ সবুজ সঙ্কেত দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কমিটির বৈঠকে স্থির হয়েছে যে ২,৪৭৬ কোটি টাকা ব্যয়ে চেন্নাই এবং ১,২৩২ কোটি টাকা বিনিয়োগে লক্ষ্ণৌ বিমানবন্দর দুটির পরিকাঠামোগত উন্নয়ন ও প্রসারের কাজ হাতে নেওয়া হবে। গুয়াহাটি বিমানবন্দরের পরিকাঠামোগত কর্মসূচি রূপায়ণে ব্যয়ের মাত্রা ধরা হয়েছে ১,৩৮৩ কোটি টাকা।
লক্ষ্ণৌ বিমানবন্দরে ৮৮ হাজার বর্গ মিটার একটি নতুন সুসংবদ্ধ টার্মিনাল নির্মাণ করা হবে। এই টার্মিনালটি হবে বর্তমানের ১৬,২৯২ বর্গ মিটার এলাকার টার্মিনাল ভবনের অতিরিক্ত। এই দুটি টার্মিনাল একযোগে ২.৬ মিলিয়ন আন্তর্জাতিক এবং ১১ মিলিয়ন অভ্যন্তরীণ যাত্রীর ভিড় সামাল দিতে পারবে বলে মনে করা হচ্ছে।
অন্যদিকে, চেন্নাই বিমানবন্দরে বর্তমানে যে ১,৯৭,০০০ বর্গ মিটার আয়তনের টার্মিনাল ভবন রয়েছে, তার ক্ষমতা বাড়াতে ৩৩,৬০০ বর্গ মিটার এলাকার আরেকটি নতুন টার্মিনাল ভবন গড়ে তোলা হবে। এর ফলে, প্রতি বছর ৩৫ মিলিয়ন যাত্রীর চাপ সামাল দেওয়া যাবে।
উত্তর-পূর্বাঞ্চলের গুয়াহাটিতে যে নতুন টার্মিনালটি নির্মাণ করা হবে তার আয়তন হবে ১,০২,৫০০ বর্গ মিটার। বর্তমানের পুরনো টার্মিনালের সঙ্গে নতুন টার্মিনালটি যোগ করা হলে যাত্রী ভিড় সামাল দেওয়ার ক্ষমতা উল্লেখযোগ্যভাবে বৃদ্ধি পাবে বলে মনে করা হচ্ছে। বছরে ৯ মিলিয়ন যাত্রী এই দুটি টার্মিনালের মাধ্যমে বিমান পরিষেবার সুযোগ গ্রহণ করতে পারবেন। ‘পুবের জন্য কাজ কর’ নীতি রূপায়ণের একটি অঙ্গ হিসাবে এর ফলে উৎসাহিত হবে সমগ্র উত্তর-পূর্বাঞ্চলের পর্যটন ব্যবস্থাও।
প্রসঙ্গত উল্লেখ্য, চেন্নাই, গুয়াহাটি, লক্ষ্ণৌ, আগরতলা, পাটনা, শ্রীনগর, পুণে, ত্রিচি, বিজয়ওয়াড়া, পোর্ট ব্লেয়ার, জয়পুর, ম্যাঙ্গালোর, দেরাদুন, জব্বলপুর, কোলহাপুর, গোয়া, রুপসি, লেহ, কালিকট, ইম্ফল, বারাণসী এবং ভুবনেশ্বর বিমানবন্দরগুলিতে যাত্রীদের অতিরিক্ত ভিড় সামাল দেওয়ার লক্ষ্যে পরিকাঠামো উন্নয়নের চিন্তাভাবনা করছে ভারতীয় বিমানবন্দর কর্তৃপক্ষ। এজন্য প্রয়োজনীয় প্রক্রিয়াকরণের কাজও ইতিমধ্যে শুরু হয়ে গেছে। মোটামুটিভাবে আগামী ৪ থেকে ৫ বছরের মধ্যে ২০,১৭৮কোটি টাকা বিনিয়োগে এই বিমানবন্দরগুলিরপ্রসার ও উন্নয়ন কর্মসূচিগুলি রূপায়িত হবে। এর মধ্যে, নতুন অত্যাধুনিক টার্মিনাল গড়ে তোলার জন্য বরাত দেওয়া হয়েছে আগরতলা, কালিকট এবং পোর্ট ব্লেয়ার বিমানবন্দরের জন্য।
নতুন গ্রিনফিল্ড বিমানবন্দর নীতির আওতায় আরও অনেক বড় বড় শহরকে বিমানবন্দর উন্নয়ন কর্মসূচির আওতায় নিয়ে আসা হবে। এই লক্ষ্যে প্রয়োজনীয় অনুমোদন দেওয়া হয়েছে নয়ডা আন্তর্জাতিক বিমানবন্দর, মোপা  ও পুরন্দর  বিমানবন্দরের উন্নয়নের কাজে। এছাড়াও, বিশাখাপত্তনমের ভোগাপুরম, আমেদাবাদের ঢোলেরা এবং রাজকোটের হীরাসার বিমানবন্দরের উন্নয়ন ও সম্প্রসারণকর্মসূচিতেও অনুমোদন দেওয়া হয়েছে।
বেসরকারি পর্যায়ে দিল্লি, বেঙ্গালুরু ও হায়দরাবাদ বিমানবন্দরগুলির উন্নয়ন কর্মসূচি রূপায়িত হবে ২৫ হাজার কোটি টাকা বিনিয়োগে। আগামী পাঁচ বছরের মধ্যেই এর রূপায়ণের কাজ সম্পূর্ণ হবে বলে আশা করা হচ্ছে।
CG/SKD/DM/…
(Visitor Counter : 120
ক্ষুদ্র, অতিক্ষুদ্রওমাঝারিশিল্পমন্ত্রক
বস্ত্র রপ্তানী উন্নয়ন পরিষদকে রপ্তানীর পরিমাণ দ্বিগুণ করার আহ্বান জানালেন নিতীন গড়করি
নয়াদিল্লী, ১১ আগস্ট, ২০২০
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ  মন্ত্রী শ্রী নীতিন গড়করি বস্ত্র রপ্তানী উন্নয়ন পরিষদকে রপ্তানীর পরিমাণ দ্বিগুণ করার জন্য প্রয়োজনীয় ব্যবস্থা গ্রহণের আহ্বান জানিয়েছেন। আন্তর্জাতিক বাজারে প্রতিযোগিতায় টিকে থাকার জন্য প্রযুক্তির উন্নয়ন, সামগ্রীর মানের উন্নয়ন এবং যথাযথ দাম বজায় রাখা গুরুত্বপূর্ণ বলে তিনি মতপ্রকাশ করেছেন। অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের সঙ্গে পরিষদ যৌথভাবে অনলাইনের মাধ্যমে একটি কর্মশালার আয়োজন করে। এই কর্মশালায় শ্রী গড়করি বলেন, সরকার এমএসএমইগুলির মূলধনের যোগান এবং বিভিন্ন সংকট থেকে উদ্ধারের জন্য সম্প্রতি একটি প্যাকেজ ঘোষণা করেছে।
মন্ত্রী উৎপাদিত সামগ্রীর গুণমান পরীক্ষার জন্য একটি পরীক্ষাগার ও বিশ্বমানের নকশা তৈরির ওপর গুরুত্ব দিয়েছেন। এই প্রসঙ্গে বস্ত্র শিল্পে বাঁশের মতো নতুন নতুন সামগ্রীর ব্যবহার নিয়ে চিন্তাভাবনা করারও তিনি পরামর্শ দিয়েছেন। গ্রামাঞ্চল, আদিবাসী অধ্যুষিত এলাকা এবং অনগ্রসর অঞ্চলের অর্থনীতির ক্ষেত্রে এই এমএসএমই-র গুরুত্বের কথা উল্লেখ করে শ্রী গড়করি বস্ত্র শিল্প প্রতিষ্ঠানগুলিকে ওইসব অঞ্চলে ক্লাস্টার গড়ে তোলার আহ্বান জানান। এরফলে ওই অঞ্চলের কর্মসংস্থানের সৃষ্টি হবে, যার মাধ্যমে উন্নয়ন ত্বরান্বিত হবে। মন্ত্রী বস্ত্র রপ্তানী উন্নয়ন পরিষদের ভূমিকার প্রশংসা করে রপ্তানীযোগ্য সামগ্রী তৈরির ক্ষেত্রে তাদের বিশেষ গুরুত্ব দেবার আবেদন জানিয়েছেন।
CG/CB/NS
(Visitor Counter : 94
পরিসংখ্যানএবংকর্মসূচিরূপায়ণমন্ত্রক
রাজ্য ও কেন্দ্রশাসিত অঞ্চলগুলির পরিসংখ্যান ব্যবস্হাকে মজবুত করার লক্ষ্যে পরিসংখ্যান ও কর্মসূচি রূপায়ণ মন্ত্রকের নতুন দিল্লীতে একদিনের কর্মশালা
নয়াদিল্লি, ১০ জানুয়ারী, ২০১৯
পরিসংখ্যান ও কর্মসূচি রূপায়ণ মন্ত্রক নতুন দিল্লীর অশোক হোটেলে আজ একদিনের একটি কর্মশালার আয়োজন করে। রাজ্য ও কেন্দ্রশাসিত অঞ্চলগুলির পরিসংখ্যান ব্যবস্হাকে মজবুত করার লক্ষ্যে এই কর্মশালার ব্যবস্হা করা হয়। মন্ত্রকের সচিব এবং মুখ্য পরিসংখ্যানবিদ শ্রী প্রবীন শ্রীবাস্তব কর্মশালার স্বাগত ভাষণে আলোচনার দিশা ঠিক করে দেন। অনুষ্ঠানে সমীক্ষা বিভাগের মহানির্দেশক শ্রী বিজয় কুমার, অর্থনৈতিক পরিসংখ্যান দপ্তরের মহানির্দেশক শ্রী টি কে সান্যাল, সামাজিক পরিসংখ্যান দপ্তরের মহানির্দেশক শ্রী এ কে সাধু, জাতীয় পরিসংখ্যান দপ্তর সহ বিভিন্ন দপ্তরের আধিকারিকরা এবং বিশ্বব্যাঙ্কের প্রতিনিধিরা এই কর্মশালায় যোগ দেন।
রাজস্হান, মহারাষ্ট্র, তামিলনাড়ু এবং কর্ণাটকের সরকারি পরিসংখ্যান তৈরির ক্ষেত্রে যেসব সংস্কারমূলক পদক্ষেপ নেওয়া হয়েছে তা নিয়ে আলোচনা হয়। ভারতে পরিসংখ্যানের গুনমান বৃদ্ধির লক্ষ্যে কিভাবে বিশ্বব্যাঙ্ক সাহায্য করছে, এই অনুষ্ঠানে তা বিস্তারিতভাবে জানানো হয়। দপ্তরের ভিশন ২০২৪-এর বাস্তবায়নের লক্ষ্যে রাজ্য এবং কেন্দ্রশাসিত অঞ্চলগুলি বিভিন্ন পরামর্শ দিয়েছে। ভিশন ২০২৪-এর মাধ্যমে রাজ্য এবং কেন্দ্রশাসিত অঞ্চলের থেকে প্রাপ্ত তথ্য সংগ্রহ করে জাতীয় পরিসংখ্যান ব্যবস্হাকে দৃঢ় করা হবে।
CG/CB/NS
(Visitor Counter : 84
সড়কপরিবহণওমহাসড়কমন্ত্রক
“জাতীয় মহাসড়ক উৎকর্ষ পুরস্কার” ২০২১
নয়াদিল্লি, ২৭ জুন, ২০২২
দেশের সড়ক পরিকাঠামোকে আরও শক্তিশালী করে তুলতে ২০১৮ সালে কেন্দ্রীয় সড়ক পরিবহণ ও মহাসড়ক মন্ত্রকের উদ্যোগে চালু হয় ‘জাতীয় মহাসড়ক উৎকর্ষ পুরস্কার’। মহাসড়ক নির্মাণ ও রক্ষণাবেক্ষণের সঙ্গে যুক্ত সংশ্লিষ্ট সকলের কর্মপ্রচেষ্টার ক্ষেত্রে এক সুস্থ প্রতিযোগিতার মানসিকতাকে উৎসাহ দিতে এই পুরস্কার কর্মসূচির কথা ঘোষণা করা হয়।
পুরস্কার চালু হওয়ার প্রথম বছরটিতে, অর্থাৎ ২০১৮ সালে ১১ জন বিজয়ীকে পুরস্কৃত করেন সড়ক পরিবহণ ও মহাসড়ক দপ্তরের মন্ত্রী শ্রী নীতিন গড়করি। এর পরের বছর, অর্থাৎ ২০১৯ সালে ১২ জন বিজয়ীর হাতে পুরস্কার অর্পণ করা হয়। ২০২০ সালের ‘জাতীয় মহাসড়ক উৎকর্ষ পুরস্কার’ বিজয়ীদের হাতে তুলে দেওয়া হয় ১৮ জানুয়ারি, ২০২১ তারিখে। এ বছর ২৮ জুন ‘উৎকর্ষ পুরস্কার’, ২০২১-এর বিজয়ী অংশীদার ও সংস্থাগুলিকে উৎকর্ষ পুরস্কার প্রদানের মাধ্যমে সম্মানিত করবেন শ্রী নীতিন গড়করি। আলোচ্য বছরটিতে যে যে বিষয়গুলিকে ভিত্তি করে এই পুরস্কার দেওয়া হচ্ছে তার মধ্যে রয়েছে – প্রকল্প ব্যবস্থাপনা, মহাসড়ক নিরাপত্তা, পরিচালন ও রক্ষণাবেক্ষণ, টোল ম্যানেজমেন্ট, উদ্ভাবন, দূষণমুক্ত মহাসড়ক, বিশেষ বিশেষ পরিস্থিতিতে চ্যালেঞ্জ গ্রহণের ক্ষেত্রে দক্ষতা ও সাফল্য, সেতু নির্মাণ ও টানেল নির্মাণ।
(PG/SKD/DM
অর্থমন্ত্রক
সোমা রায় বর্মণের নতুন কন্ট্রোলার জেনারেল অফ অ্যাকাউন্সের দায়িত্ব গ্রহণ
নয়াদিল্লি, ০২ ডিসেম্বর, ২০১৯
১৯৮৬ ব্যাচের ইন্ডিয়ান সিভিল অ্যাকাউন্স সার্ভিস অফিসার শ্রীমতি সোমা রায় বর্মণ রবিবার নতুন কন্ট্রোলার জেনারেল অফ অ্যাকাউন্সের  দায়িত্ব গ্রহণ করেছেন। ২৪তম সিজিএ শ্রীমতি বর্মণ, দিল্লী বিশ্ববিদ্যালয় থেকে গাণিতিক পরিসংখ্যান তত্ত্বে এমফিল করেছেন। সপ্তম মহিলা হিসেবে তিনি এই পদের দায়িত্ব পেলেন।
তাঁর ৩৩ বছরের কর্মজীবনে সোমা রায় বর্মণ স্বরাষ্ট্র, তথ্য সংস্কৃতি, শিল্প, অর্থ, মানব সম্পদ উন্নয়ন, জাহাজ চলাচল, সড়ক পরিবহন ও মহাসড়ক দপ্তরের বিভিন্ন পদের দায়িত্ব সামলেছেন।
সিজিএ-র দায়িত্ব গ্রহণের আগে শ্রীমতি রায় বর্মণ অতিরিক্ত সিজিএ-র দায়িত্ব পালন করেছেন, যেখানে তাঁকে অ্যাকাউন্টিং রুলস্-এর নানা নীতি প্রণয়ন ও সেগুলির সংস্কার, ডাটা অ্যানালিটিক্স, অর্থ ও হিসেব ব্যবস্হাপনার কাজ করতে হয়েছে। কেন্দ্রীয় সরকারের এই দপ্তরগুলির ব্যাপক সংস্কারের কাজে তিনি সক্রিয়ভাবে অংশগ্রহণ করতেন।
CG/CB/NS
(Visitor Counter : 45
নতুনওপুনর্নবীকরণযোগ্যজ্বালানিমন্ত্রক
কেন্দ্রীয় বিদ্যুৎ তথা পুনর্নবীকরণযোগ্য শক্তি মন্ত্রী সোলার রুফ টপ কর্মসূচির অগ্রগতি পর্যালোচনা করেছেন; এই কর্মসূচিকে আরও সরল করার নির্দেশ দিয়েছেন
নয়াদিল্লি, ২১ জানুয়ারি, ২০২২
কেন্দ্রীয় বিদ্যুৎ তথা পুনর্নবীকরণযোগ্য শক্তি মন্ত্রী শ্রী আর কে সিং বুধবার সোলার রুফ টপ কর্মসূচির অগ্রগতি পর্যালোচনা করেছেন। অগ্রগতি পর্যালোচনার পর মন্ত্রী এই কর্মসূচিকে আরও সরল করার নির্দেশ দিয়েছেন যাতে সাধারণ মানুষ সহজে এর সুবিধা নিতে পারেন। তিনি নির্দেশ দিয়ে বলেছেন, স্বীকৃত ভেন্ডারদের কাছ থেকেই কেবল বাড়ির ছাদে সৌরবিদ্যুৎ উৎপাদন প্যানেল বসানোর যে নিয়ম-নীতি রয়েছে তা সবক্ষেত্রে প্রযোজ্য হবে না। বাড়ির ছাদে সৌরবিদ্যুৎ উৎপাদন প্যানেল বসাতে চাইলে পছন্দসই ভেন্ডারের কাছ থেকে সাহায্য নেওয়া যেতে পারে। তবে, এ ধরনের প্যানেল বসানোর পর সংশ্লিষ্ট বিদ্যুৎ বন্টন সংস্থাকে ছবি সহ বিবরণী পাঠাতে হবে। বিদ্যুৎ বন্টন সংস্থাগুলিকে বাড়ির ছাদে বসানো সৌরবিদ্যুৎ প্যানেল সম্পর্কে চিঠি লিখে বা আবেদনপত্র জমা দিয়ে অথবা সংশ্লিষ্ট সংস্থার ওয়েবসাইটে গিয়েও জানানো যেতে পারে। এরপর, সংশ্লিষ্ট বিদ্যুৎ বন্টন সংস্থা সৌর প্যানেল বসানোর ১৫ দিনের মধ্যে যাতে মিটারিং ব্যবস্থা চালু করা যায় তা সুনিশ্চিত করবে। সরকার বাড়ির ছাদে ৩ কিলোওয়াট বিদ্যুৎ উৎপাদন ক্ষমতাসম্পন্ন সৌর প্যানেলগুলির ক্ষেত্রে ৪০ শতাংশ এবং ১০ কিলোওয়াট পর্যন্ত বিদ্যুৎ উৎপাদন ক্ষমতার ক্ষেত্রে ২০ শতাংশ পর্যন্ত ভর্তুকি দেবে। ভর্তুকির এই অর্থ সংশ্লিষ্ট বিদ্যুৎ বন্টন সংস্থার মাধ্যমে ৩০ দিনের মধ্যে গ্রাহকের কাছে পৌঁছে যাবে। সৌরবিদ্যুৎ উৎপাদনের জন্য প্যানেল ও ইনভার্টারের গুণমান যাতে বজায় থাকে তার জন্য সরকার নির্দিষ্ট সময় অন্তর মানক ব্যবস্থা জারি করে থাকে। সরকারের প্রকাশিত এই তালিকায় সোলার প্যানেল এবং ইনভার্টার উৎপাদক সংস্থাগুলির নামও দেওয়া হয়। এমনকি, তালিকায় প্যানেল ও ইনভার্টারের দামেরও উল্লেখ থাকে। এর ফলে, গ্রাহক সহজেই তালিকা থেকে তাঁর পছন্দসই প্যানেল ও ইনভার্টারের মূল্য জানতে পারেন।
সংশ্লিষ্ট বিদ্যুৎ সরবরাহ সংস্থার পক্ষ থেকে জারি করা নীতি-নির্দেশিকা অনুযায়ী যে কোনও ব্যক্তি বাড়ির ছাদে সৌরবিদ্যুৎ প্যানেল বসাতে পারেন। এমনকি, সংশ্লিষ্ট ব্যক্তি কোন সোলার প্যানেল বা ইনভার্টার ব্যবহার করবেন সে ব্যাপারেও তাঁর পছন্দের অধিকার রয়েছে।
CG/BD/DM/
(Visitor Counter : 171